REPUBLIKA SRBIJA

NARODNA SKUPŠTINA

Odbor za poljopirvredu, šumarstvo i

vodoprivredu

13 Broj 06-2/308-12.

3.decembar 2012. godine

B e o g r a d

Z A P I S N I K

5. SEDNICE ODBORA ZA POLjOPRIVREDU, ŠUMARSTVO I VODOPRIVREDU, ODRŽANE 29. NOVEMBRA 2012. GODINE

Sednica je počela u 14, 00 časova.

Sednici je predsedavao Dušan Petrović, predsednik Odbora.

Sednici su prisustvovali članovi Odbora: Jasmina Obradović, Oto Kišmarton, Velimir Stanojević, Nenad Kitanović, Snežana Bogosavljević-Bošković, Čedomir Protić, dr Ružica Igić i Arpad Fremond, kao i Željko Sušec (umesto Saše Maksimovića) i Zoran Pralica (umesto Dragana Čolića), zamenici članova.

Sednici nisu prisustvovali članovi Odbora: Goran Bogdanović, Petar Kuntić, Stefana Miladinović i Radmila Gerov.

Sednici je prisustvovao Radovan Raičević, narodni poslanik, kao i predstavnici Ministarstva poljoprivrede, šumarstva i vodoprivrede: Danilo Golubović, državni sekretar i Danijela Stojanović, načelnik Odeljenja za finansije.

Jednoglasno su usvojeni zapisnici 3. i 4. sednice Odbora, u tekstu u kome su i predloženi, koje su održane 21. septembra i 23. novembra 2012. godine, a zatim i sledeći

D n e v n i r e d

1, Razmatranje Informacije Ministarstva poljoprivrede, šumarstva i vodoprivrede o agrarnoj politici u 2013. godini, i

2. Razno.

I

Predstavnik Ministarstva poljoprivrede, šumarstva i vodoprivrede Danilo Golubović je preneo izvinjenje ministra zbog nemogućnosti da prisustvuje sednici Odbora zbog ranije preuzetih obaveza , a zatim je u uvodnim napomenama o

2.

agrarnoj politici u 2013. godini istakao: da se agrarna politika u narednom periodu može posmatrati kroz dva segmenta, gde se prvim segmetom analizira dosadašnje stanje u cilju otklanjanja postojećih nepravilnosti, dok drugi segment sadrži projektovanje agrarne politike na jedan drugačiji, potpuno novi način; da Agrarni budžet za 2013. godinu iznosi nešto više od 48 milijardi dinara; da bi trebalo definisati stanje u oblastima važnim za EU, što je bio jedan od osnovnih zadataka Vlade, s obzirom da se dosta kasni na putu ka EU; da se zaostaje sa poslovima Agencije za agrarna plaćanja u Šapcu, kao i sa poslovima oko početka rada Nacionalne referentne labarotije, koja praktično još nije zaživela; da, kada je u pitanju drugi segment agarne politike. treba odgovoriti na pitanje - koje mere će se finansirati iz Agrarnog budžeta u narednoj godini, koji treba uskoro da bude usvojen u Parlamentu, kako bi se konačno uspostavila dugoročna i transparentna agrarna politika zasnovana na objektivnim parametrima; da je namera resornog ministarstva da narednu godinu tačno definiše - šta će biti predmet plaćanja i u kom pravcu će se ona izmirivati, kako bi se izbegli šokovi koje smo do sada imali iz objektivnih i drugih razloga; da će se uneti i neke novine, jer će po prvi put sredstva moći da koriste i pravna lica s tim što će ona biti limitirana, kako se ne bi odobravala onima ko je previše bogat, kao i da će za njih moći da apliciraju i zemljoradničke zadruge i lokalne samouprave, pod uslovom da su registrovane; da subvencije ne mogu biti predmet sudskog izvršenja; da će biti tačno definisan način plaćanja itd. s tim što su u budžetu dati minimalni iznosi subvencija, dok će maksimalne iznose odobravati Vlada svojim odlukama, koja je istovremeno zadužena i za donošenje prvilnika.

Kada je u pitanju izrada radne verzije zakona o subvencijama, kako se on radno naziva, u Ministarstvu se vrlo brzo očekuje nacrt, koji će potom proći uobičajene konsultacije gotovo u svim ministarstvima, a zatim će se dostviti Vladi.

Što se tiče EU,nacionalne referentne laboratoije, GMO i funkcionisanja CEFTE, stavovi Ministarstva su sledeći: da bi trebalo ubrzati postupak učlanjenja u Svetsku trgovinsku organizaciju, kao i da su evidentirani problemi sa administrativnim kapacitetima, koji treba da budu podignuti na odgovarajući nivo; da ideja o nacionalnoj labaratoriji potiče još iz 90-tih godina, da je u međuvremenu kupljena sva oprema i tu se zastalo, tako da je Ministarstvo donelo novi koncept rešavanja tog problema o čemu je sačinjen detaljan dogovor sa preciziranim rokovima sa gospodinom Dežerom; kada su u pitanju GMO, to treba da ostane čisto u Srbiji, i ako svet drugačije misli. Definitivno treba da se zna šta Srbija želi oko GMO, a u zauzimanju stavova će dosta pomoći iskustva Austrije i još nekih zemalja, o čemu će biti obaveštena kompletna javnost kroz javnu raspravu; u delu funkcionisanja CEFTA, tu smo i dalje lideri, te je potrebno da u tom delu Srbija potpuno iskoristi benefite.

I na kraju, istakao je da će Ministarstvu i nadalje biti osnovni poslovi: podizanje kapaciteta i znanja u poljoprivredi, planiranje ozbiljnih ekonomskih poslova i aplikacije za odgovarajuće iznose, jer su to segmenti koje treba podsticati.

3.

U diskusiji su učestvovali: Arpad Fremond, koji je insistirao na uspostavljanju dobre saradnje sa Ministarstvom poljoprivrede, šumarstva i vodoprivrede, kako bi članovi Odbora bili blagovremeno informisani o svim novinama u ovoj oblasti, a zatim je postavio pitanje planiranja zajedničkog sastanka ministra ili predstavnika ministarstva sa poslaničkim grupama, s obzirom da je Poslanička grupa SVM za takvu vrstu razgovora veoma zainteresovana; Čedomir Protić je postavio pitanje plana uvoza priplodnih grla junica i izrazio veliku zaiteresovanost Guče i Dragačeva za dobijanje određenog broj grla, imajući u vidu postojeće uslove ovog podrupčja za bavljenjem stočarstvom; Snežana Bogosavljević-Bošković je postavila sledeća pitanja: koliki iznosi sredstava su predviđeni u procentima kad su u pitanju subvencije i ostali podsticaji; da li Ministarstvo planira donošenje kratkoročne ili dugoročne strategije razvoja i da li je članstvo u međunarodnoj trgovinskoj organizaciji uslove za ulazak u EU; Ružica Igić je postavila pitanje zvaničnog stava Vlade kada su u pitanju GMO; Dragomir Karić je postavio sledeća pitanja: koje mere će se preduzeti u cilju zaštite imena narodnih poslanika, kao i i šta se preduzima u pogledu bakteriološke ispravnosti vode za piće? Jasmina Obradović je postavila pitanje o planovima Ministarstva kada su u pitanju poljoprivredni proizvodi sa zaštitnom oznakom geografskog porekla; Zoran Pralica smatra da bi Ministartvo trebalo da podstiče podizanje staklenika raznim vrstama kredita na područjima gde postoje termalni izvori,čime bi se omogućilo građanima da ostanu u mestima gde živ i smanjila migracija; da se razmišlja o povećanju proizvodnje riba, kao i da bi zemlja trebalo da pripada onome ko je obrađuje; Vesna Stepić je postavila pitanje izdvajanja sredstava na posebnim stavkama u cilju zadržavanja mladih u zemlji, za podsticaj malih porodičnih udruženja, otvaranje vinarija, podizanje staklenika i dr ;Oto Kišmarton smatra da svoje mesto treba na nađe i prerađivačka proizvodnja , te je postavio pitanje - gde se ona nalazim u planiranjima resornog ministarstva i da je možda rešenje u osnivanju ZZ; Dušan Petrović smatra da je suštinski važno šta su ciljevi ekonomske politike u narednoj, 2013. godini, kada su u pitanju poljoprivredna gazdinstava i površine kojima ona raspolažu, a zatim je postavio sledeća pitanja: gde će najviše novca Ministarstvo plasirti u 2013. godini; kako će mobilisati novih registrovanih 70 hiljada gazdinstva i informisati ih o mogućnostima dobijanja sredstava; koliko će državu koštati subvencionisano gorivo i kako će se izbeći eventualne malverzacije oko isporuke; kako je predviđeno sprovođenje kontrole utrošenog novca, s obzirom da je nemoguće sprovesti realizaciju predviđenog Agrarnog budžetom za 2013. godinu bez angažovanja velikog broja stručnih ljudi; koji su projekti u toku izrade kada je u pitanju sistem navodnjavanja, s obzirom da je izdvojeno budžetom za tu namenu 800 miliona dinara?

Na brojna postavljena pitanja odgovore su dali predstavnici Ministarstva poljoprivrede, šumarstva i vodoprivrede.

Na kraju, stavljena je na glasanje usmena Informacija o agrarnoj politici u 2013. godini, koju je podeno Danilo Golubović, državni sekretar, koja je od strne Odbora prihvaćena većinom glasova (8 za, 1 uzdržan).

4.

Istovremno. Odbor je doneo (jednoglasno) i sledeći zaključak: da se od Ministarstva poljoprivrede, šumarstva i vodoprivrede zatraži da, u što kraćem roku, dostavi detaljnu informaciju o toku donošenja zakona o podsticajima u poljoprivredi i ruralnom razoju.

Pošto drugih pitanja i predloga nije bilo, sednica je završena u 15,50 časova.

SEKRETAR PREDSEDNIK

Dobrica Zečević Dušan Petrović